Λάρνακα, 12/06/2025

## Νέα εποχή στην επαγγελματική εκπαίδευση: Η Lidl Κύπρου επενδύει στη νέα γενιά Το Lidl UP: Learn & Work ανοίγει τον δρόμο για νέους και νέες χωρίς εμπειρία να εξελιχθούν σε υποδιευθυντές/τριες καταστημάτων μέσα σε δύο χρόνια.

Η Lidl Κύπρου εγκαινιάζει μια νέα εποχή στην επαγγελματική εκπαίδευση και κατάρτιση με το **Lidl UP: Learn & Work**, ένα πρωτοποριακό πρόγραμμα διττής εκπαίδευσης, που υλοποιείται σε συνεργασία με το **Future Skills Hub, το Κέντρο Δια Βίου Μάθησης του Ευρωπαϊκού Πανεπιστημίου Κύπρου.**

Για πρώτη φορά στη Κύπρο, το λιανικό εμπόριο γίνεται πεδίο σπουδών και επαγγελματικής ανέλιξης με πραγματικές ευκαιρίες. Το πρόγραμμα θα υλοποιηθεί **στις επαρχίες της Λευκωσίας, της Λάρνακας, της Λεμεσού, της Πάφου και στην ελεύθερη επαρχία Αμμοχώστου με τη συμμετοχή ενός σπουδαστή/ σπουδάστριας για κάθε ένα από τα 21 καταστήματα Lidl.**

**Τι προσφέρει το Lidl UP: Learn & Work:**

● **Πραγματική εμπειρία** σε καταστήματα Lidl σε όλη την Κύπρο, με καθοδήγηση από έμπειρους Διευθυντές Καταστημάτων

**●** **Σταθερό μεικτό μηνιαίο μισθό** καθ’ όλη τη διάρκεια των σπουδών, 1.000€

● **Σε 2 χρόνια, τη θέση Υποδιευθυντή/-τριας Καταστήματος με μεικτές απολαβές από 1.530€**

● ***Πιστοποιητικό συμμετοχής*** *και κατάρτισης στον κλάδο του Retail Management από το Ευρωπαϊκό Πανεπιστήμιο Κύπρου, που μπορεί να αξιοποιηθεί για συνέχιση σπουδών σε σχετικό πτυχιακό πρόγραμμα σπουδών, όπως η Διοίκηση Επιχειρήσεων.*

Το **Lidl UP: Learn & Work** συνδυάζει εκπαίδευση και επαγγελματική εμπειρία σε πραγματικές συνθήκες αγοράς. Είναι η απάντηση στις ανάγκες της νέας γενιάς για **σταθερότητα, επαγγελματική εξέλιξη και απολαβές**, από την πρώτη κιόλας μέρα.

Η **Νικολέττα Κολομπούρδα, Chief People Officer & member of the Board** της Lidl Κύπρου, δήλωσε:

«Με ιδιαίτερη χαρά και υπερηφάνεια ανακοινώνουμε **την έναρξη του Lidl UP: Learn & Work στην Κύπρο**.Η εταιρεία μας **επενδύει σταθερά και με συνέπεια στη νέα γενιά, προσφέροντας ουσιαστικές ευκαιρίες εξέλιξης μέσα από ολοκληρωμένα προγράμματα εκπαίδευσης** και απασχόλησης. Στη Lidl Κύπρου πιστεύουμε ότι **νέοι και νέες** χωρίς επαγγελματική εμπειρία, όταν υποστηριχθούν σωστά, μπορούν να αναλάβουν κομβικές θέσεις ευθύνης στον δυναμικό κλάδο του λιανικού εμπορίου. Το **Lidl UP: Learn & Work** αποτελεί μέρος ενός ευρύτερου οράματος για τη δημιουργία ενός ιδανικού περιβάλλοντος, όπου η εκπαίδευση, η καθοδήγηση και η εμπειρία συνυπάρχουν. Είμαστε πεπεισμένοι ότι όταν οι άνθρωποι νιώθουν **σιγουριά και εμπιστοσύνη,** μπορούν να εξελιχθούν και να ξεπεράσουν τον εαυτό τους.»

**Η Lidl Κύπρου παραμένει πιστή στην υπόσχεσή της: ένα περιβάλλον χωρίς διακρίσεις όπου όλες οι γενιές συνυπάρχουν και εξελίσσονται μαζί.** Το νέο αυτό πρόγραμμα δείχνει τον δρόμο στον κλάδο του λιανεμπορίου για ένα μέλλον συμπεριληπτικό και γεμάτο ευκαιρίες για τη νέα γενιά εργαζομένων.

**Οι αιτήσεις για το νέο πρόγραμμα θα είναι ανοιχτές μέχρι 13 Ιουλίου** και το πρώτο τμήμα ανοίγει τις πόρτες **το Σεπτέμβριο.**

Μάθετε περισσότερα για το πρόγραμμα και το όραμα της Lidl Κύπρου **στο [team.lidl.com.cy.](https://team.lidl.com.cy/)**

**Επισκεφθείτε τη Lidl Κύπρου και στα:**

**[corporate.lidl.com.cy](https://corporate.lidl.com.cy/el/)**

**team.lidl.com.cy**

**[lidlfoodacademy.com.cy](https://www.lidlfoodacademy.com.cy/)**

**[facebook.com/lidlcy](https://www.facebook.com/lidlcy)**

**[instagram.com/lidl\_cyprus](https://www.instagram.com/lidl_cyprus/)**

**youtube.com/lidlcyprus**

**[twitter.com/Lidl\_Cyprus\_](https://twitter.com/Lidl_Cyprus_)**

**[linkedin.com/company/lidl-cyprus](https://www.linkedin.com/company/lidl-cyprus)**